stanford-oval/wikipedia huggingface dataset:
Google+
מאפיינים

גוגל+ שילבה שירותים קיימים של גוגל, כגון Google Profiles, גוגל טוק, ‏Google Buzz,‏ Picasa ועוד.
שיטת המעגלים של גוגל - הצורה של גוגל+ שונה מדפוס הפעילות של פייסבוק. מהות השיטה היא שהמשתמש מחלק את אנשי הקשר שלו לקטגוריות (מעגלים) - חברים, משפחה וכדומה, וכך הוא יכול לבחור עם איזו קבוצה לשתף כל פרט ולראות עדכונים מקבוצה מסוימת. מעגלים היא הכלי הבסיסי ביותר של גוגל+, גם בניידים חכמים.
כפתור 1+ - ב-31 במרץ 2011 הכריזה גוגל על הפיצ'ר החברתי החדש שלה שיופיע בתוצאות החיפוש. הפיצ'ר, שהורחב והפך לרשת חברתית בפני עצמה, הושק ונפתח לציבור ב-28 ביוני 2011. אחד הדברים העיקריים במיזם הוא הכפתור "1+" המופיע במנוע החיפוש ובאתרים הנלווים, שעליו ניתן ללחוץ כאשר גולש נהנה מתוצאה במנוע החיפוש. אפשרות זו מתחרה בכפתור Like של פייסבוק. ה-API של הכפתור יצא ב-Google Code. כפתור "1+" הוא הכפתור הבסיסי ביותר של גוגל שקשור בגוגל+. גם בסמארטפונים
ניצוצות - אפשרות הניצוצות של גוגל+ מאפשרת לעקוב אחרי החדשות שמעניינות את הגולש בכל אתר ברשת, בכל קטגוריה קיימת או לפי מילות חיפוש. אפשר לשתף את הדבר המעניין שנמצא בניצוצות בזרם.
זרם - הזרם הוא גרסת גוגל+ להודעות המדוברות של פייסבוק. לכל מעגל יש זרם משלו. זרם הוא הכלי השני שגוגל+ מתבססת עליו וזמין גם בניידים חכמים.
Hangouts - שירות הצ'אט של +Google הכולל וידאו ושיחות ועידה רבות משתתפים, כמות משתתפים שאף מתחרה גדול לא מאפשר. בזמן השיחות המשתתפים יכולים לראות יחד סרטונים מ-YouTube, תכונה זאת נלקחה מהשירות המקביל של גוגל שנסגר בעקבות חוסר שימוש - Google Wave. בגרסה יותר מתקדמת, ישנה אפשרות להשתמש בשירות ללא YouTube ואף אפשרויות לשיתוף מסך וצפייה במסמכים. ניתן גם, להעניק שם ל-Hangouts, כך שגם מי שלא הוזמנו יכולים לכתוב את שם ה-Hangout ובמידה וזה קיים, אז הם יועברו ישירות אליו.
מאפיינים > פרטיות

הגדרות הפרטיות שגוגל+ מאפשרת ליישם רחבות מאוד ומתאימות לאנשים שרוצים להגדיר רק לקבוצה מסוימת של אנשים שיקבלו את ההודעה. בנוסף, אם נבחרת קבוצה מסוימת, קיימת האפשרות לחסום את השיתוף החוזר, דבר שמקל על כותבי הסטטוסים.
בעקבות מחאה ברשת, לאחר שגוגל החלה להשעות חשבונות של משתמשים שלא הזדהו בשמם האמיתי - הודיעה גוגל שתגלה התחשבות במשתמשי גוגל+ שיבקשו לבחור שם אחר.
מאפיינים > הגירה והורדה

לא היה דרך רשמית לייבא אנשי קשר מפייסבוק לגוגל+, אך גוגל+ כללה אפשרות להזמין אנשי קשר מיאהו והוטמייל. בדומה למרבית מוצריה, גוגל אפשרה למשתמשי גוגל+ להוריד במרוכז את כל המידע שהמשתמש העלה, כך שלמעשה היא נתנה אפשרות קלה להגר למתחרות.
מאפיינים > כלים עתידיים

גוגל הציגה את Google Games שהיה הצעד הראשון לכיוון משחקים חברתיים, בדומה לאלו הקיימים בפייסבוק. גוגל רכשה מאות משחקים מהחברה שיצרה את המשחק Farmville - זינגה וגם מהחברה שיצרה את אנגרי בירדס - רוביו. ושירות חדש נוסף נקרא Google Experts – "נסה לנסח או לתייג את שאלתך טוב יותר, כדי לעזור למישהו אחר לענות לך". גוגל קנתה רשת חברתית של אנשי עסקים, בשם Aardvark, ותכננה לייבא אותם לגוגל+ במטרה לשמש כמו השירות שמגיש דפי זהב. כאשר יש שאלה שרק בעל מקצוע יכול לענות עליה, מפרסמים שאלה, מתייגים אותה בנושא, ואיש מקצוע חזור לאותו אדם ששאל את השאלה. ויש את Google Business Profiles, פתרון מבית גוגל לדפי האהדה של פייסבוק.
תגובות

לאחר השקת הרשת החדשה הביעו המשקיעים אמון רב בהצלחתה, ומחיר המניה של גוגל עלה בכ-13%, תוספת של כ-20 מיליארד דולר לשווי השוק של החברה.
ביום השקת השירות חסמה ממשלת סין את הגישה אליו, כחלק ממדיניות הצנזורה הרחבה של הממשל. הממשלה האיראנית חסמה גם היא את הגישה ל-+Google החל מ-11 ביולי 2011.
"גוגל פלוס" כשלד שסביבו בנויים כלל שירותי "גוגל"

בניגוד לרשתות חברתיות אחרות, "גוגל פלוס" כרשת חברתית נבנתה מספר שנים אחרי ש"גוגל" כחברה כבר פעלה. תחום הליבה שסביבו קמה "גוגל", במקור, היה תחום החיפוש באינטרנט הטקסטואלי.
חברת "גוגל" נתנה מגוון גדול של שרותי רשת ובכללם: חיפוש טקסטואלי, חיפוש תמונות, אפליקציה לצפייה, העלאה וצפייה בווידאו – יו טיוב, אפליקציית מיפוי – "גוגל מאפס", "גוגל ארת'", "גוגל תצוגת רחוב", אפליקציית דואר אלקטרוני – ג'ימייל, אפליקציית אחסון ב"ענן", "כונן גוגל", פרסום מוכוון חיפוש מילות מפתח – "גוגל אדוורדס", אפליקציה לצפייה בבורסות הגדולות של העולם – "גוגל פייננס", אתר חדשות "גוגל ניוז". אפליקציה לניהול מסמכים עסקי, "גוגל דוקס", אפליקציית תרגום, אפליקציית דיגטיזציה וצפייה בספרים, אפליקציית תשלומים, "גוגל וואלט", אפליקציות שיתוף תמונות שיש להן מיקום גאוגרפי "פנורמיו" וGoogle Views ועוד.
בניגוד לרשתות חברתיות אחרות, חברת "גוגל" משתמשת באפליקציית "גוגל פלוס" לרוחב שירותי הרשת השונים שהיא מציעה.
ראשית, בגלל רוחב יריעת השירותים, ובעיקר נפוצות "ג'ימייל" – גוגל מאלצת את כל משתמשיה להשתמש ב"שם משתמש" שהוא שמם האמיתי. למעשה זה אחד הניסיונות הראשונים בתולדות האינטרנט "לפצח" את נושא האנונימיות ברשת ובעקיפין, "גוגל" הפכה להיות סוג של "מאמת זהות חברתי".
מכיוון שכל שירותי הרשת מתבצעים לפי אותו שם משתמש, "גוגל" מנהלת "פרופיל משתמש" שיש בו המון נתונים על מגוון גדול של תחומי חיים ובעצם, יש לחברה סוג של "סולם דירוג אמינות בסייבר" שאין, ככל הנראה, לאף אחת ממתחרותיה.
שלד כלל שירותי הרשת של "גוגל" הוא מבנה הקשרים "החברתיים" המשתקף ב"גוגל פלוס". כך למשל, כבר היום כניסה ל"גוגל חיפוש" במכשירי ה"סמארפון" מתבצעת בדרך כלל, כאשר המשתמש נכנס כבר קודם ל"חשבון הגוגל שלו".
בהתאם, תוצאות החיפוש המוצגות הן פונקציה של המשתמש המסוים, תחומי ההתעניינות שלו, לאיזה דפי תאגיד הוא לחץ +1 בעברו, מיקומו הגאוגרפי, סוג המכשיר בו הוא משתמש, האם אנשים שנמצאים במעגלי ה"גוגל פלוס" שלו כן או לא סימנו +1 לדפים השונים וכדומה.
חלק ניכר מהאפליקציות משתמשות באותה הקצאת מרחב זיכרון ב"דאה סנטרים" של "גוגל" כולה וכך למשל מי שקנה 100 ג'יגה בייט מנוי שנתי, גם "כונן גוגל", גם "ג'ימייל", גם "פיקאסה" – חולקים כולם את אותה הקצאת זיכרון.
מנגנון סינון ההערות של "גוגל פלוס" הוכל על ההערות של "יו טיוב" החל מנובמבר 2013.
את שכבת התמונות של "גוגל פלוס" כמו גם של אפליקציית פנורמיו" ניתן להציג הן על "גוגל ארת'" והן על "גוגל מאפס".
אפליקציית חיפוש תמונות אישיות לפי תוכן התמונה, משמשת הן את התמונות שמאוחסנות ב"כונן גוגל" והן את התמונות ב"גוגל פלוס". אפליקציה זו עושה שימוש, בין השאר, בטכנולוגיה של "רשתות נוירונים רבודות" ופרוט מסוים על הנושא אפשר למצוא בגוגל תמונות.
"גוגל פלוס" והטיפול בכל נושא הצילום

במהלך נובמבר 2013, גוגל הכריזה כי בכוונתה לעשות מהפך בכל נושא הצילום. ההכרזה התייחסה הן לצילום עצמו, אבל, בעיקר, ליכולת לארגן את התמונות, לעבד אותן, למצוא אותן ולהפוך אותם ל"סיפורים מעניינים".
המהפכה הזו כללה פיצ'רים שונים במסגרת אפליקציות ייעודיות אבל, רוב הפיצ'רים כלולים בתוך "גוגל פלוס". פיצ'רים אלו כוללים:
ארגון התמונות: בכל פעם שאתה מעלה סדרת תמונות ל"גוגל פלוס" – "גוגל" מסדרת אותם "אוטומטית ב"אלבום".
ארגון התמונות: גוגל הכניסו פיצ'ר אוטומטי שמנחש אלו תמונות בכל אלבום הן "המיטב" של אותו אלבום. אלגוריתם זה, ככל הנראה משקלל גם ניתוח "מתמטי" של התמונה, כמו למשל, פילוג צבעים וכדומה, אבל, ככל הנראה, גם זיהוי "דברים חשובים" בתמונה כמו למשל בן משפחה קרוב, ע"ב תיוג מוקדם ב"פיקאסה", בעל חיים בולט בתמונה, כמו אריה וכיוצא בזה. כאשר בוחרים מתוך "גוגל פלוס" להציג "תמונות", אוטומטית, התמונות יוצגו בחתך של "המיטב", מכל "אלבום" – פיצ'ר זה מאוד מקל להיזכר במהירות איזה תמונות נמצאות באיזה אלבום.
חיפוש תמונות: כאשר בוחרים מתוך "גוגל פלוס" להציג "תמונות", אוטומטית נפתח חלון חיפוש שכתוב בתוכו: "חפש תמונות". הקלדה של נושא כלשהו בשדה זה וביצוע החיפוש גורמת ל"גוגל" לחפש את התמונות הקשורות לנושא זה – בכלל האלבומים השמורים ב"גוגל פלוס". לדוגמה: אם תקליד את שמו של הבן שלך – גוגל יציג את כל התמונות שהוא חושב שבהן מצולם הבן שלך, או שתייגת אותו בתמונות, או שכתבת טקסט מלווה לתמונות ששמו של הבן משולב בטקסט. מדובר באחד המנועים החזקים ביותר שיש כיום לחיפוש תמונות.
סיפור הסיפור של התמונה באמצעות סרטוני אנימציה: "גוגל" הכניסה פיצ'ר אוטומטי ולפיו אם האלגוריתמים שלה מבינים שרצף תמונות כלשהו צולם כך שהרקע קבוע – "גוגל אוטומטית" יוצרים סרטון "גיף" של אוסף כלל התמונות ומצרפים אותו לאלבום שלך.
סיפור הסיפור של התמונה באמצעות "סרטוני יו-טיוב": גוגל הכניסה פיצ'ר אוטומטי ולפיו אם האלגוריתמים שלהם זיהו רצף קטעי ווידאו ותמונות כשייכים לאותו נושא – הם יערכו אותו לסרטון "יו טיוב" ביחד עם מוזיקה ויצרפו לך לאלבום את הסרטון החדש.
עריכת התמונות המקוריות: "גוגל" באופן אוטומטי מציעים לך שיפור" של התמונות – ניתן לקבל או לפסול את ההצעה.
עריכת התמונות המקוריות: ניתן לערוך תמונות בתוך אפליקציית "גוגל פלוס" (אם כי פיצ'ר זה זמין רק בדפדפן כרום, נכון לנובמבר 2013).
Tuya

"TUYA" (בעברית: "שלך") הוא שיר של הזמרת הספרדייה רוסליה. השיר נוצר על ידי המפיקים כריס ג'ידאי וגבי מיוזיק, שהיו אחראים גם ללהיט הקודם של הזמרת, "Despechá".
רקע

בטרם יצא השיר, רוסליה שיתפה טיזרים ורמזים ברשתות החברתיות שלה על חוויותיה בתרבות היפנית, כולל מאנגה/אנימה, אוכל מקומי והעיר טוקיו. הזמרת הדליפה בטעות את השיר בסרטון טיקטוק אותו היא מחקה אותו במהירות אך המעריצים הקליטו את הסרטון, ולאחר מכן היא פרסמה אותו מחדש. רוסליה הודיעה על צאת השיר ב-7 ביוני 2023.
הרכב השיר

השיר "TUYA" עוסק במפגש נלהב ואינטנסיבי בין שני אנשים. הוא מבטא את הרצון והמשיכה בין רוסליה ובת זוגה. המילים מדברות על הביטחון העצמי והיכולת של רוסליה להגשים את מבוקשה. השיר חוזר ומדגיש שבמשך לילה אחד הן שייכות זו לזה ושאין כללים או הגבלות. השיר גם מזכיר את ההיבט הפיזי של מערכת היחסים ביניהן ומתאר את רוסליה כאישה נחשקת שאי אפשר לעמוד בפניה.
השיר הוא שיר רגאטון אך משלב אלמנטים של פלמנקו כמו מחיאות כפיים וצלילים אוריינטליים מסורתיים.
וידאו קליפ

השיר "TUYA" מלווה בקליפ שעושה מחווה לסגנון היפני. רוסליה, שיש לה חיבה לטוקיו ולתרבות שלה, ואף צילמה את הקליפ שם, ביקשה להדגיש את יופייה של העיר ואת מסירותה לפרטים הקטנים. הווידאו מציג בחורה זרה לבדה בטוקיו, ומייצר ניגוד מעניין. רוסליה רצתה ללכוד את תחושת האופנה האמנותית של העיר, שבה המקומיים משלבים ללא מאמץ פריטים אופנתיים עם טקסטורות שונים. הקליפ מציג מראות שונים המייצגים שובבות וחושניות, המשקפים את ההקשר הוויזואלי של השיר. רוסליה מזכירה כמה מפריטי הלבוש האהובים עליה מהסרטון, כולל חליפת מרני צהובה, מחוך של ויויאן וסטווד ונעלי טאבי בעיצובו של מרטין מרג'יאלה בהשראת הנעליים היפניות המסורתיות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 139 |  |
|  ארצות הברית | בילבורד הוט 100 | – |  |
|  ארצות הברית | מצעד השירים הלטיניים החמים | 38 |  |
|  ספרד | PROMUSICAE | 10 |  |
|  צרפת | SNEP | 170 |  |
|  שווייץ | המצעד השווייצרי | 29 |  |
הערות שוליים

↑  כריס ג'ידאי, דייוויד רודריגז, דילן וויגינס, חואן ג'י ריברה ואסקאז, נואה גולדשטיין ורוסליה וילה טובייה
↑  נואה גולדשטיין, כריס ג'ידאי, רוסליה, דילן פטריס וגבי מיוזיק
1 2 3 4  Jorge García González, Así es 'Tuya', la nueva canción de Rosalía: letra y de qué habla la canción, elconfidencial, ‏7 ביוני 2023 (בספרדית)
↑  Juan Ignacio Herrero, ¡Adiós, 'Sálvame'! El programa se despide tras 14 años de emisión con mucha emoción y una gran hoguera olímpica, LOS40, ‏8 ביוני 2023 (בספרדית)
↑  Rosalia teases new song after leaking it by accident while wearing the cutest sundress, HOLA, ‏31 במאי 2023 (באנגלית)
↑  Jennifer Machin, ROSALÍA SHARES MUSIC VIDEO PREVIEW OF HER NEXT SINGLE "TUYA" DEDICATED TO A FEMALE LOVER, Hype Bae, ‏8 ביוני 2023 (באנגלית)
↑  Rosalía Paid Homage to Japanese Style With Her “Tuya” Music Video, ווג, ‏8 ביוני 2023 (באנגלית)
| רוסליה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Los Ángeles • El Mal Querer • Motomami |  |
| מיני-אלבומים | RR |  |
| סינגלים | "Catalina"‏ • "De Plata"‏ • "Aunque es de noche"‏ • "Malamente"‏ • "Pienso en tu mirá"‏ • "Di mi nombre"‏ • "Bagdad"‏ • "De aquí no sales"‏ • "Con altura"‏ • "Aute Cuture"‏ • "Milionària"‏ • "Yo x Ti, Tu x Mi"‏ • "A Palé"‏ • "Juro Que"‏ • "TKN"‏ • "Lo Vas a Olvidar"‏ • "La Noche de Anoche"‏ • "Linda"‏ • "La Fama"‏ • "Saoko"‏ • "Chicken Teriyaki"‏ • "Despechá"‏ • "El Pañuelo"‏ • "Besos Moja2"‏ • "LLYLM" • "Beso" • "Tuya" |  |
| השתתפות בסינגלים | "Antes de morirme" • "Barefoot in the Park" • "Highest in the Room (Remix)" • "KLK" • "Relación (Remix)" |  |
| סינגלים שיווקים | "Dolerme"‏ • "Blinding Lights (remix)"‏ • "Hentai" |  |
| סיבובי הופעות | El Mal Querer Tour • Motomami World Tour |  |
Service Control Manager

Service Control Manager (בקיצור SCM, תרגום מנהל השליטה בשירותים) הוא תהליך מערכת מיוחד, הקיים משפחת מערכות ההפעלה חלונות NT, המתחיל, מפסיק, ומקשר, בין תהליכי שירותי חלונות.
קובץ ההרצה שלו ממוקם בנתיב SystemRoot%\System32\services.exe%. תהליכי שירותים יוצרים קשר עם SCM, באמצעות API מוגדר היטב, ואותו API, נמצא בשימוש פנימי על ידי כלים אינטראקטיביים, לניהול שירותי חלונות,  כגון MMC‏ הקשור ל-services.msc,  וכלי שורת הפקודה לבקרת השירותים -Sc.exe.
ראו גם

שירותי חלונות
svchost.exe
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Peace in the Valley

| --- | --- |
 סינגל בביצוע דולי פרטון, אלביס פרסלי, מהליה ג'קסון
 יצא לאור:  25 בינואר 1939 
 סוגה:  גוספל 
 שפה:  אנגלית 
 כתיבה:  תומאס דורסי 
 לחן:  תומאס דורסי 
 
Peace in the Valley (לעיתים גם נקרא "(There'll Be) Peace in the Valley (For Me)") (בתרגום לעברית: "שלום בעמק") הוא שיר גוספל שנכתב על ידי הכומר והמוזיקאי תומאס איי דורסי ב-1937.
השיר נכתב במקור לזמרת מהליה ג'קסון אך הפך ללהיט ב-1951 בביצועו של רד פולי והסנשיין בויז. רד פולי היה באותה עת כוכב חברת התקליטים דקה והייתה לו חצי שעה קבועה בתוכנית הרדיו המוזיקלית הפופולרית ה-Grand Ole Opry. שילוב קול הבריטון החם של פולי וההרמוניה הקולית של להקת הליווי שלו תרמו להצלחת השיר. היה זה שיר הגוספל הראשון שהתקליטון שלו נמכר בלמעלה ממיליון עותקים..
בהמשך, בוצע השיר על ידי זמרים נוספים. הבולטים שבהם הם: אלביס פרסלי בליווי הג'ורדניירס, ג'וני קש (באלבום ההופעה בכלא סן קוונטין), לורטה לין, דולי פרטון, סקרימינג טריז ופיית' היל. ב-2006 צורף השיר, בביצוע של רד פולי, לרשימת ההקלטות הלאומית של ספריית הקונגרס האמריקאי.
הביצוע של אלביס פרסלי והג'ורדניירס

אלביס פרסלי ביצע את השיר ב-1957 והשיר בביצועו הגיע למקום ה-39 במצעד "100 הלהיטים של הבילבורד". מיני-אלבום (EP) שהכיל את השיר ונקרא על שמו, הגיע למקום השלישי במצעד ה-EP של הבילבורד. השיר זכה לפרסום כשפרסלי ביצע את השיר ב-6 בינואר 1957 בתור השיר המסיים שלו בהופעתו השלישית במופע של אד סאליבן.
נראה שאמרגנו של פרסלי, "קולונל" טום פרקר וחברת התקליטים שלו, תקליטי RCA, רצו למתן את הדעות שרווחו באמצע שנות ה-50 בקרב קהלים רחבים בארצות הברית, בייחוד בקהלים בעלי אופי שמרני, כי שיריו והופעותיו של אלביס מאיימים על העקרונות המוסריים של הנוער האמריקאי ובחרו לעשות זאת באמצעות שיר בעל אופי דתי. לאלביס עצמו, היה ביצוע השיר טבעי לחלוטין, מאחר שמוזיקת הגוספל הייתה המוזיקה עליה גדל בילדותו ובנעוריו במיסיסיפי.
הערות שוליים

↑  רשימת ההקלטות הלאומית של ספריית הקונגרס האמריקאי, הקלטות שצורפו ב-2006
↑  על פי המלל שנכתב על ידי ג'יי אור (Jay Orr) המצורף לאלבום Known Only to Him: Elvis Gospel 1957-1971, 1989
| --- | --- |
בקרת זהויות :  MusicBrainz work: 760347e8-c5c3-4ff9-b90b-6a9baa9e4c2c
Nightmare (אלבום סינגל)

Nightmare הוא אלבום סינגל הבכורה של להקת הבנות הדרום קוריאנית Dreamcatcher. זהו המיני-אלבום הראשון של הלהקה לאחר שינוי שם הלהקה מ-MINX והוספת החברות החדשות הנדוג וגאהיון. המיני-אלבום יצא לאור ב-13 בינואר 2017 והגיע מקום ה-20 במצעד האלבומים של סירקל צ׳ארט. בנוסף, השיר Chase Me נכנס למקום ה-19 ברשימת שירי הקיי-פופ הטובים ביותר של המגזין בילבורד לשנת 2017.
רקע

באמצע 2016 הודיעה Happy Face Entertainment שלהקת MINX תפעל מחדש תחת השם דרים קאצ׳ר עם שתי חברות נוספות - גאהיון והנדוג. בחודשים הבאים Happy Face Entertainment פרסמה תמונת טיזר רשמית והודיעה שהקבוצה תתחיל את פעילותה במחצית הראשונה של 2017.
ב-13 בינואר 2017 Happy Face Entertainment הוציאה לאור את המיני-אלבום הראשון של דרים קאצ׳ר "Nightmare", עם הסינגל המוביל "Chase Me". ב-19 בינואר, הלהקה ביצעה הופעת בכורה רשמית בתוכנית אם קאונטדאון.
רשימת השירים

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | Welcome to Dream (Intro)  | סופר בומב | סופר בומב | 0:40 |
| 2. | Chase Me  | קים בו-און, סופר בומב | סופר בומב | 3:09 |
| 3. | Emotion (소원 하나)   | סופר בומב | סופר בומב | 3:43 |
| 4. | Chase Me (אינסטרומנטלי)   | סופר בומב | סופר בומב | 3:09 |
| משך כולל: | משך כולל: | משך כולל: | משך כולל: | 10:46 |
מיקומי שיא

|   ‏‏‏  מצעדים שבועיים (2017)> מדינה |   ‏‏‏  מצעדים שבועיים (2017)> מצעד |   ‏‏‏  מצעדים שבועיים (2017)> מיקום שיא |
| --- | --- | --- |
|  קוריאה הדרומית | סירקל צ'ארט | 20 |
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| קוריאה הדרומית | 13 בינואר 2017 | תקליטור • הורדה דיגיטלית | Happy Face Entertainment, Interpark |
הערות שוליים

↑  "[단독] 밍스, 新걸그룹 '드림캐쳐'로 새 출발..7인 체제 재편" (בקוריאנית). Sports Chosun. 29 בנובמבר 2016. נבדק ב-17 בינואר 2017. {{cite news}}:  (עזרה)
↑  "Dream Catcher drops teasers for Handong | allkpop.com". allkpop. נבדק ב-2017-03-16.
↑  "Dream Catcher reveals 6th member Gahyun | allkpop.com". allkpop. נבדק ב-2017-03-16.
↑  Tamar Herman, The Best K-pop Songs of 2017: Critics’ Picks, Billboard, ‏2017-12-14 (באנגלית אמריקאית)
↑  "New girl group Dream Catcher to debut next year". Kpop Herald. 29 בנובמבר 2016. {{cite web}}:  (עזרה)
↑  "Rookie band Dreamcatcher debuts with spooky concept". Yonhap. 23 בינואר 2017. {{cite news}}:  (עזרה)
| --- | --- |
בקרת זהויות :  MusicBrainz release group: 51dd3424-23f9-4f6b-bc7b-1218c9ebf3de
Nightmare Revisited

Nightmare Revisited (בעברית: סיוט מחדש) הוא אלבום גרסאות כיסוי מאת אמנים שונים של שירי הלקוחים מהסרט "הסיוט שלפני חג המולד". הוא יצא לאור ב-30 בספטמבר 2008, על ידי חברת התקליטים וולט דיסני רקורדס כדי להנציח את יום השנה ה-15 של הסרט ליציאתו לקולנוע.
בנוסף ל-18 הרצועות של הפסקול המקורי, יש שתי הקלטות מחודשות של המלחין דני אלפמן: "Opening" ו-"Closing". בפסקול, הלהקה קורן הקליטה מחדש את "Kidnap the Sandy Claws". הגרסה נחשבת להקלטה הראשונה של הלהקה בה ריי לוזייר בתופים. בין היתר, גרסת התקליטור של האלבום כוללת את הטריילר של "הסיוט שלפני חג המולד".
רקע

הלהקה האמריקאית טייגר ארמי ביצעה גרסת כיסוי לשיר "Oogie Boogie's Song", שלא נכללה במהדורות התקליטורים הפיזיות של Nightmare Revisited, אך נכללה כרצועת בונוס דיגיטלית. ב-27 בספטמבר 2008, שלושה ימים לפני יציאתו של Nightmare Revisited, הוא היה זמין להאזנה בלעדית ב-Spin.com.
ב-22 בספטמבר 2008, סולנית הלהקה האמריקאית אוונסנס, איימי לי, ביצעה את השיר "Sally's Song" והודיעה כי תבצע אותו בתוכנית הטלוויזיה "The Tonight Show with Jay Leno", עם ג'יי לנו ב-13 באוקטובר 2008. זמר הרוק הכבד האמריקאי מרילין מנסון ביצע את "This Is Halloween" (מתוך המהדורה המחודשת של הפסקול) בתוכנית "The Tonight Show", בליל כל הקדושים שנתיים קודם לכן (31 באוקטובר 2006).
ביקורת

אלבום גרסאות הכיסוי זכה לביקורות חיוביות. ב-AllMusic הוענק לו ציון של שלושה וחצי כוכבי זהב מתוך חמישה בסך הכול.
רשימת רצועות

| Nightmare Revisited> מס' | Nightmare Revisited> שם | Nightmare Revisited> מבצע\ת | Nightmare Revisited> משך | Nightmare Revisited>  | Nightmare Revisited>  | Nightmare Revisited>  | Nightmare Revisited>  | Nightmare Revisited>  | Nightmare Revisited>  |
| --- | --- | --- | --- | --- | --- | --- | --- | --- | --- |
| 1. | Overture  | דבוצ'קה | 2:35 |  |  |  |  |  |  |
| 2. | Opening  | דני אלפמן | 1:00 |  |  |  |  |  |  |
| 3. | This Is Halloween  | מרילין מנסון | 3:22 |  |  |  |  |  |  |
| 4. | Jack's Lament  | דה אול-אמריקן ריג'קטס | 3:14 |  |  |  |  |  |  |
| 5. | Doctor Finkelstein / In the Forest  | עמינה | 3:17 |  |  |  |  |  |  |
| 6. | What's This  | פלייליף | 3:19 |  |  |  |  |  |  |
| 7. | Town Meeting Song  | The Polyphonic Spree | 9:48 |  |  |  |  |  |  |
| 8. | Jack and Sally Montage  | Vitamin String Quartet | 5:42 |  |  |  |  |  |  |
| 9. | Jack's Obsession  | ספרקלהורס | 5:30 |  |  |  |  |  |  |
| 10. | Kidnap the Sandy Claws  | קורן | 3:37 |  |  |  |  |  |  |
| 11. | Making Christmas  | רייז אגיינסט | 3:26 |  |  |  |  |  |  |
| 12. | Nabbed  | האחים יושידה | 7:33 |  |  |  |  |  |  |
| 13. | Oogie Boogie's Song  | רודריגו וגבריאלה | 2:48 |  |  |  |  |  |  |
| 14. | Sally's Song  | איימי לי | 3:02 |  |  |  |  |  |  |
| 15. | Christmas Eve Montage  | RJD2 | 3:44 |  |  |  |  |  |  |
| 16. | Poor Jack  | פליין וייט טיז | 2:34 |  |  |  |  |  |  |
| 17. | To the Rescue  | דטרוק | 3:32 |  |  |  |  |  |  |
| 18. | Finale / Reprise  | שייני טוי גאנז | 3:06 |  |  |  |  |  |  |
| 19. | Closing  | דני אלפמן | 1:24 |  |  |  |  |  |  |
| 20. | End Title  | דה אלבום ליף | 3:46 |  |  |  |  |  |  |
| 21. | Oogie Boogie's Song (רצועת בונוס)   | טייגר ארמי | 3:01 |  |  |  |  |  |  |
| משך כולל: | משך כולל: | משך כולל: | 79:20 |  |  |  |  |  |  |
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |
| --- | --- | --- |
|  ארצות הברית | בילבורד 200 | - |
הערות שוליים

1 2 3  Various - Nightmare Revisited, Discogs (באנגלית)
1 2 3  Various - Nightmare Revisited, Discogs (באנגלית)
↑  BLABBERMOUTH.NET - 'Nightmare Revisited' Collection Available For Streaming, web.archive.org, ‏2008-10-04
↑  Evanescenceville ~ The Official Italian Site and Fan Club, web.archive.org, ‏2008-07-13
↑  Nightmare Revisited - Various Artists | Songs, Reviews, Credits | AllMusic (באנגלית אמריקאית), נבדק ב-2020-10-18
| --- | --- |
בקרת זהויות :  MusicBrainz release group: e88e2b77-ca99-4a54-9dcf-65675e7f44df
One Touch

ערך זה עוסק בשיר של ג'ס גלין וג'קס ג'ונס. אם התכוונתם למשמעות אחרת, ראו .
"One Touch" הוא סינגל של המוזיקאים האנגלים ג'ס גלין וג'קס ג'ונס. השיר יצא, על ידי אטלנטיק רקורדס, ב-24 במאי 2019. השיר נמצא במיני-אלבום הראשון של ג'קס ג'ונס, Snacks (אנ'), ובאלבום הראשון של ג'קס ג'ונס, Snacks (Supersize). השיר נמצא גם בגרסת הסטרימינג דלוקס באלבומה השני של ג'ס גלין, Always in Between (אנ').
הווידאו קליפ של השיר הועלה ליוטיוב ב-17 ביוני 2019, ונכון למאי 2021, יש לו יותר מ-9 מיליון צפיות.
נכון למאי 2021, לשיר יש יותר מ-123 מיליון השמעות בספוטיפיי.
קידום

גלין אישרה את שיתוף הפעולה בסרטון שפרסמה לטוויטר, שם היא שרה חלק מהשיר (”Will you catch me when I'm weightless / Pull me close before the crazy come”), כשהיא מתייגת את ג'ונס עם הכיתוב "#OneTouch". בתגובה, ג'ונס הגיב בבדיחה שהוא "מרכיב משהו", וזמן קצר לאחר מכן פרסם סרטון, כשהוא מנגן חלק מהשיר על המקלדת, יחד עם קישור לשמיעת השיר.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אירלנד | מצעד הסינגלים האירי | 28 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 15 |  |
|  הונגריה | Rádiós Top 40 | 9 |  |
|  הממלכה המאוחדת | מצעד הסינגלים הבריטי | 19 |  |
|  ולוניה | אולטראטופ 40 | 29 |  |
|  ניו זילנד | המצעד הניו זילנדי הרשמי | 18 |  |
|  סקוטלנד | מצעד הסינגלים הסקוטי | 8 |  |
|  פלנדריה | אולטראטופ 50 | 38 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 88 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | זהב | 400,000 |
הערות שוליים

1 2  "#OneTouch 👅 @JaxJones". 21 במאי 2019. ארכיון מ-2021-05-14. נבדק ב-21 במאי 2019. {{cite web}}:  (עזרה)
↑  "One Touch – Single by Jess Glynne & Jax Jones". iTunes Store. ארכיון מ-2021-05-14. נבדק ב-21 במאי 2019. {{cite web}}:  (עזרה)
↑  Jess Glynne & Jax Jones - One Touch (Official Video), נבדק ב-2021-05-14
↑  One Touch, נבדק ב-2021-05-14
↑  "brb putting something together". 21 במאי 2019. ארכיון מ-2021-05-14. נבדק ב-21 במאי 2019. {{cite web}}:  (עזרה)
↑  "friday. @JessGlynne. #onetouch 🖤 don't forget to presave". 21 במאי 2019. ארכיון מ-2021-05-14. נבדק ב-21 במאי 2019. {{cite web}}:  (עזרה)
Once More

Once More (בעברית: עוד פעם אחת) הוא האלבום המשותף החמישי של הזמרת דולי פרטון והזמר פורטר ווגונר, אשר יצא ב-3 באוגוסט 1970 על ידי RCA ויקטור. האלבום הופק על ידי בוב פרגוסון שהפיק גם את אלבומיה הקודמים של הזמרת. האלבום הגיע למקום ה-7 במצעד אלבומי הקאנטרי האמריקאי ולמקום ה-191 במצעד בילבורד 200.
הסינגל "Daddy Was an Old Time Preacher Man" הגיע למקום ה-7 במצעד שירי הקאנטרי, והועמד לפרס גראמי בקטגוריית "הביצוע הטוב ביותר בשיר קאנטרי להרכב או קבוצה".
הקלטה ותוכן

הקלטות האלבום התקיימו במשך 3 ימים בחודשים אפריל ומאי בסטודיו בי של RCA בנאשוויל. האלבום כולל את השיר "Daddy Was an Old Time Preacher Man", אשר גם יצא כסינגל ונכתב על הכומר ג'ייק אוונס הסבא מצד אמא של פרטון. האלבום יצא לבסוף בהוצאת RCA ויקטור באוגוסט 1970.
האלבום הגיע למקום השביעי במצעד אלבומי הקאנטרי האמריקאי ולמקום ה-191 במצעד האמריקאי הרשמי.
הוצאה וקידום

האלבום יצא ב-3 באוגוסט 1970 בשני פורמטים: תקליט וקלטת שמע.
הוצאה וקידום > סינגלים

מתוך האלבום יצא הסינגל "Daddy Was an Old Time Preacher Man", שיצא ביוני באותה השנה והגיע למקום השביעי במצעד שירי הקאנטרי ולמקום ה-12 במצעד שירי הקאנטרי.